Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 445

2. Az adatszolgáltatás beküldésének módja Felhívjuk figyelmüket, hogy miután a külföldi székhelyű közvetítőnek, illetve a külföldi székhelyű közvetítő alvállalkozójának a KAP rendszeren keresztüli bejelentése / kijelentése / változás bejelentése a nyilvántartásba automatikusan nem töltődik be, ezért azt a Felügyelet nem tudja adatszolgáltatásként elfogadni. Így amennyiben a szóban forgó pénzügyi közvetítő külföldi székhelyű társaság, úgy nemcsak magát a közvetítőt, de az általa igénybe vett közvetítői alvállalkozót is ugyanezen táblákon postai úton (az Engedélyezési és jogérvényesítési igazgatóság részére) kell bejelenteni (kijelenteni, változást jelenteni egyaránt), még akkor is, ha magyar székhelyű maga az alvállalkozó. Ekkor a bejelentés tárgyában a „külföldi székhelyű közvetítő” (illetve „külföldi székhelyű közvetítő alvállalkozója”) szöveget kell feltüntetni.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes